Unanennoù diazez ar sistem etrebroadel

Ar sistem etrebroadel a zo seizh unanenn ziazez ennañ.

Unanennoù all ar fizik a c'heller deverañ eus an unanennoù-se : graet e vez unanennoù deveret eus ar sistem etrebroadel anezho. Dre an analizenn ventel e vezont deveret. Graet e vez gant rakgerioù evit skrivañ berroc'h an niveroù hir (bras pe vihan).

An unanennoù amañ da heul eo ar re ziazez a zo deveret an holl re all diouto. Dizepant ez int ent mentel, nemet ar c'handela a zo bet adtermenet diwar an unanennoù SI diazez all. Daoust da se eo chomet un unanenn ziazez evit abegoù istorel.

 Kementad Arouez Unanenn Termenadur hirder  L  metr, m Ar metr eo an hirder graet er goullonder gant ar gouloù e-pad 1/299 792 458 segondenn. (17 CGPM (1983), Disentez 1, CR 97) mas  M  kilogram, kg Ar c'hilogram eo an unanenn vas. Kevatal eo da vas pimpatrom etrebroadel ar c'hilogram (ur granennad platin-iridiom (90%-10%)). Miret eo hemañ e Burev Etrebroadel ar Pouezioù hag ar Muzulioù e Sèvre, e Frañs. (1 CGPM (1889), CR 34-38). Notañ ez eo ar c'hilogram an unanenn ziazez nemeti gant ur rakger. Termenet eo ar gram evel un unanenn deveret, kevatal da 1/1000 eus ur c'hilogram. Lakaet e vez ar rakgerioù dirak ar gram ha n'eo ket dirak ar kg. da skouer Gg ha n'eo ket Mkg. Bez eo ivez an unanenn nemeti termenet gant ur pimpatrom danvezel e-lec'h ur fenomen naturel a c'heller muzuliañ. padelezh  T  eilenn, s An eilenn eo pad 9 192 631 770 periodenn eus ar skinadenn a glot gant an tranzitadur etre daou live hipertanav eus stad diazez an atom keziom 133 d'un temperadur 0 kelvin. (13 CGPM (1967-1968), Disentez 1, CR 103) red tredan  I  amper, A An amper eo fonnder ar red elektrek digemm a brodufe un nerzh kevatal da 2 × 10-7 newton dre vetrad hirder ma vefe dalc'het e-barzh daou gonduer eeun ha parallelek, anfin o hirderioù, disterdra o zroc'h, ha war-hed ur metr an eil diouzh egile er goullonder. (9 CGPM (1948), Disentez 7, CR 70) gwrezverk  θ  kelvin, K Ar c'helvin, unanenn demperadur termodinamikel, eo ar gevrenn 1/273,16 eus temperadur termodinamikel poent tric'hement an dour. (13 CGPM (1967), Disentez 4, CR 104) kementad danvez  N  mol, mol Ar mol eo kementad danvez ar sistemoù a zo enno kement a hamboudoù elfennel hag ez eus a atomoù e-barzh 0,012 kilogramad karbon 12. (14 CGPM (1971), Disentez 3, CR 78)Pa reer gant ar mol e ranker resisaat petra eo an hamboudoù elfennel a c'hell bezañ atomoù, molekulennoù, ionoù, elektronoù, partikulennoù all pe strolloù resisaet eus an hevelep partikulennoù. War-dro 6,02214199×1023 eo an niver-se (NA). kreñvder gouloù  J  candela, cd Ar c'handela eo kreñvder gouloù, en un durc'hadur roet, an andonioù a embann ur skinadur monokromatek, 540.1012 hertz o frekañs, hag a zo kevatal o c'hreñvder energiezh en durc'hadur-se da 1/683 watt dre steradian. (16 CGPM (1979) Disentez 3, CR 100)

Gwelet ivez 

 Liammoù diabarzh 
 Rakgerioù ar sistem unanennoù etrebroadel
 Troidigezh an unanennoù
 Unanennoù diazez
 Unanennoù deveret eus ar sistem etrebroadel

 Liammoù diavaez 
 Burev Etrebroadel ar Pouezioù hag ar Muzulioù
 Sistem SI an unanennoù muzuliañ, pajenn eus Ministrerezh gall an industriezh

*